ডিবি পুলিশ সূত্রে জানা গেছে, কয়েক বছর ধরেই রাজধানীতে সক্রিয় চক্রটি। প্রতি মাসেই এক বা একাধিক ব্যবসায়ীকে অভিনব কায়দায় ফাঁদে ফেলে ধাপে ধাপে টাকা আদায় করে আসছে। জেরিন ছাড়াও ঐশীসহ আরও কয়েকজনের নাম পাওয়া গেছে। আর জেরিন যে গাড়িটি ব্যবহার করেন সেটিও প্রতারণার মাধ্যমে এক ব্যবসায়ীর কাছ থেকে নেওয়া। গ্রেফতারের কয়েক দিন আগেও এক শিল্পগোষ্ঠী প্রতিষ্ঠানের মালিকের ছেলের সঙ্গে দেখা করে ২০ হাজার টাকা নিয়েছিলেন তিনি।